|  |  |
| --- | --- |
|  | **19.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2016. március 31. napján tartandó soros nyilvános ülésére |
|  |
| Előterjesztő megnevezése:  | Markót Imre |
| Iktatószám:  | 2-63/2016-F-1 |
| Tárgy:  | **A 3. számú fogorvosi körzet feladatainak ellátásáról** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Döntéshozatal: | Egyszerű többség |
| Melléklet:  | 1 db **határozat tervezet**1 db **szerződés tervezet** |
| Készítette: | Dr. Majtényi Erzsébet jegyző |
| Véleményezésre megküldve:  | a Képviselő-testület **Szociális, Egészségügyi és Sport** Bizottságarészére |
| Törvényességi véleményezésre bemutatva: | 2016. március 23.  |

**Tisztelt Képviselő-testület!**

A 3. számú fogorvosi körzetet Dr. Szász Imre nyugdíjba vonulása következtében 2015. június hónaptól Dr. Gerhes Georgina a 4. számú fogorvosi körzet orvosa helyettesítéssel látja el.

2016. január 4. napján (az első munkanapon) Dr. Szász Imre írásban tájékoztatta Polgármester Urat, hogy a tulajdonában álló praxis jogának adás-vételéről 2015. december 30-án megállapodott Dr. Tóth László fogszakorvossal. Az erre irányuló, ügyvédi ellenjegyzéssel ellátott szerződést ezt követően eljuttatta a hivatalunkhoz.

A képviselő-testület januári rendkívüli ülésén tárgyalta és fogadta el azon határozatát, melyben hozzájárult a fenti adásvételhez és a 3. számú fogorvosi körzet ellátását a Dr. Tóth László által képviselt Med-Dent 2000 Bt. útján biztosítja.

A testületi döntés alapján feladat-ellátási előszerződést kötöttünk a Doktor Úrral, amelyben szerződő felek abban állapodtak meg, hogy a végleges szerződést 2016. március 31. napjáig aláírják.

Az illetékes hatósággal egyeztetve, tudomásunkra jutott, hogy a Bt. működési engedélyét határidőre nem áll módjukban kiadni, mivel a Bt. köztartozása folytán felfüggesztésre került az adószáma. Az engedély kiadásának elengedhetetlen feltétele ennek megléte, így amíg a NAV nem igazolja le és vonja vissza a felfüggesztést, addig várat magára az eljárás lefolytatása.

A Doktor Úrral folytatott egyeztetés során kijelentette, hogy a tartozását rendezte és az adóhatóság biztosította arról, hogy az adószám felfüggesztését e hó végéig visszavonják.

A Doktor Úr kérelmezte Hivatalunknál, hogy az előszerződést módosítsuk és az abban megjelölt határidőt 2016. április 30. napjáig toljuk ki.

Fentiek alapján szükséges a Képviselő-testület döntése annak kapcsán, hogy a kötelező feladatellátás biztosítása érdekében beleegyezik a szerződésmódosításba, vagy eláll a szerződéstől, mivel az abban vállalt határidőt a szerződő fél nem tartotta be.

**Tisztelt Képviselő-testület!**

Kérem az előterjesztés megtárgyalását és az alábbi határozati javaslatok valamelyikének elfogadását.

Törökszentmiklós, 2016. március 23.

  **Markót Imre**

 **polgármester**

**„A változat”**

**\_\_\_\_\_\_/2016. (III.31.) K. t.**

**H a t á r o z a t**

**A 3. számú fogorvosi körzet ellátásáról**

1. A Képviselő-testület hozzájárul ahhoz, hogy a 4/2016. (I.14.) számú határozatának 1. számú mellékletét képező feladat-ellátási előszerződés Preambulumában meghatározott határidő 2016. április 30. napjára módosuljon.
2. A Képviselő-testület felhatalmazza a Polgármestert, hogy az előszerződés módosítását aláírja.
3. A 4/2016. (I.14.) számú határozatában foglaltakat egyebekben változatlanul fenntartja.

**„B változat”**

**\_\_\_\_\_\_/2016. (III.31.) K. t.**

**H a t á r o z a t**

**A 3. számú fogorvosi körzet ellátásáról**

1. A Képviselő-testület visszavonja a 4/2016. (I.14.) számú határozatát és az annak melléklete alapján megkötött feladat-ellátási előszerződést a Med-Dent 2000 Bt.-vel felmondja, mivel a szerződő fél az abban foglalt kötelezettségének határidőre nem tett eleget.
2. A Képviselő-testület felhatalmazza a Polgármestert, hogy az előszerződést szerződésszegés okán felmondja.

Felelős: Markót Imre polgármester

 Dr. Majtényi Erzsébet jegyző

Határidő: 2016. április 30.

Erről értesítést nyer:

1. Markót Imre polgármester
2. Dr. Majtényi Erzsébet jegyző
3. Dr. Tóth László
4. Szervezési Osztály
5. Irattár